Tramp o‘z partiyadoshlarini qattiqqo‘lroq bo‘lishga va g‘alaba uchun kurashishga chaqirdi

“Senator Mitch Makkonnell, respublikachi senatorlar, siz qattiqqo‘lroq bo‘lishingiz lozim, yo‘qsa sizda Respublikachilar partiyasi boshqa bo‘lmaydi. Biz prezident saylovlarini katta ustunlik bilan yutdik. Buning uchun kurashing. Ularga bizdan g‘alabani o‘g‘irlashlariga yo‘l qo‘ymang”, deb yozgan Tramp tvitterda.
Respublikachilarning senatdagi yetakchisi Mitch Makkonnell 15 dekabrda demokrat Jo Baydenni tabriklab, uning prezident saylovlaridagi g‘alabasini tan olgan. 
14 dekabrda saylovchilar hay'ati ko‘pchilik ovoz bilan Baydenni prezident saylovlari g‘olibi deb topgandi. AQSh konstitutsiyasiga ko‘ra, saylovchilar hay'ati natijalari kongress tomonidan 2021 yil 6 yanvarda tasdiqlanishi lozim.     
Amaldagi prezident hanuzgacha o‘z mag‘lubiyatini tan olmayapti va saylovlar natijalari bo‘yicha sud orqali da'volashishga urinishni davom ettirmoqda.